
Tisztelt Képviselő-testület!

Martfű Város Önkormányzatának Képviselő-testülete a 2018. május 30-i ülésén tárgyalta a Martfűi Városfejlesztési Nonprofit Kft. megszűntetésének módjáról, a feladatellátás további biztosításáról szóló előterjesztést. 
Akkor az a döntés született, hogy az önkormányzati cég megszűnése miatt a közfeladatok ellátását Martfű Város Önkormányzata Gyermekjóléti és Családsegítő Központja veszi át 17 fő munkavállalóval együtt 2018. július 1-től.
Az erről szóló előterjesztés szerint ezzel a szervezeti megoldással kizárólag a városüzemeltetési feladatok kerültek az intézményhez, a lakás- és helyiséggazdálkodás feladatait a Polgármesteri Hivatalba történő beintegrálással tervezte a Képviselő-testület elláttatni. Ezt az is indokolta, hogy így a hivatalhoz kerülő alkalmazott emellett egyéb, elsősorban műszaki feladatokban is meg tudja majd erősíteni az amúgy is nagyon leterhelt apparátust.
A Martfűi Nonprofit Kft teljes megszűnése rövid időn belül bekövetkezik, ezért indokolt, hogy 2018. november 1-től a felszámolási eljárás során eddig még közreműködő egy fő munkavállaló jogviszonyának a megszüntetésével a Polgármesteri Hivatal állományába kerüljön át.
Mindezek figyelembevételével javasolom, hogy 2018. november 1-től a Martfűi Polgármesteri Hivatal létszáma 1 fő ügyintézői álláshellyel kerüljön bővítésre, melyhez 1 havi munkabér és járulékai (180.500 Ft+35.198 Ft), valamint a 2018. évre esedékes 2 havi: 33.333 Ft cafeteria juttatás fedezete a Martfű Város Önkormányzatának pénzügyi tervéről szóló 1/2018. (II.23.) rendelet 16. melléklete szerinti általános tartalékkeret terhére biztosítható. 
A Hivatal állományi létszáma így a jelenlegi 23 főről 24 főre változik, amellyel az Önkormányzat és intézményei összes létszáma 112 főről 113 főre emelkedik.

Tisztelt Képviselő-testület!

Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:

Határozati javaslat:

Martfű Város Önkormányzata Képviselő-testületének


………./2018. (…….)  határozata
a Martfűi Polgármesteri Hivatal létszámának emeléséről

Martfű Város Önkormányzatának Képviselő-testülete megtárgyalta a Martfűi Polgármesteri Hivatal létszámának emeléséről szóló előterjesztést és az alábbi döntést hozza:

Martfű Város Önkormányzatának Képviselő-testülete 2018. november 1-től a Martfűi Polgármesteri Hivatal létszámát 1 fő ügyintéző alkalmazásához 23 főről 24 főre emeli, melyhez a szükséges 1 havi munkabér és járulékai, összesen: 215.698 Ft és 2 havi cafeteria juttatás: 33.333 Ft, mindösszesen: 249.031 Ft fedezetét a Martfű Város Önkormányzatának pénzügyi tervéről szóló 1/2018. (II.23.) rendelet 16. melléklete szerinti általános tartalékkeret terhére biztosítja. 
Ezzel az Önkormányzat és intézményeinek összes létszáma 112 főről 113 főre változik, mellyel az Önkormányzat és intézményeinek pályázatból foglalkoztatottakkal és a közfoglalkoztatási programban résztvevőkkel együttes állományi létszáma 187 főről 188 főre változik.

Erről értesülnek:
1./ Valamennyi Képviselő, Helyben,
2./ Jász-Nagykun-Szolnok Megyei Kormányhivatal, Szolnok,
3./ Martfűi Polgármesteri Hivatal, Helyben,
4./ Irattár.

M a r t f ű, 2018. október 17.                                                                           Dr. Papp Antal

                                                                                                                                                                                     
Látta: Szász Éva jegyző

